કચ્છ યુનિવર્સિટીના ઇતિહાસમાં આવી ગંભીર ઘટના ભલે પ્રથમ વખત બની હોય, પરંતુ સેનેટની ચૂંટણી વખતે રાજકારણના દર્શન તો વખતોવખત થતાં હતાં. શશીરંજન યાદવ કુલપતિ હતા (૨૦૦૯-૨૦૧૨)ત્યારે ચૂંટણી વખતે કોંગ્રેસ પ્રેરિત કાર્યકરોએ આક્રમક વિરોધ નોંધાવ્યો હતો. ત્યાર પછી પણ ડૉ. તુષાર હાથી જ્યારે કાર્યકારી કુલપતિ પદે હતા ત્યારે પણ સિન્ડિકેટની ચૂંટણી વખતે રાજકીય પક્ષોએ વાતાવરણ તંગ કર્યું હતું.